text: Catholic.by - Арцыбіскуп Кандрусевіч наведае Стоўбцы
  27.02.2019 07:45 кс. Ігар Лашук / Catholic.by
  Стоўбцы. Гiпатэтычная графiчная рэканструкцыя касцёла св. Казiмiра былога дамiнiканскага кляштара. Аляксандр Невар / history-belarus.by
  У XVII ст. у Стоўбцах пры дамініканскім кляштары быў пабудаваны касцёл св. Казіміра. Штогадовы фэст у гонар святога апекуна называўся тут «Стаўпецкія Казюкі» — па аналогіі з Віленскімі. У другой палове ХІХ ст. царскімі сатрапамі святыня была канфіскавана і перароблена ў праваслаўную царкву, а ў 1958 г. наогул знішчана бязбожнай савецкай уладай.
  2 сакавіка ўпершыню пасля Другой сусветнай вайны адбудзецца малітва на месцы разбуранага касцёла св. Казіміра і працэсія з абразом святога апекуна да касцёла, які будуецца.
  Фундамент разбуранага касцёла знаходзіцца на стадыёне 2-й сярэдняй школы г. Стоўбцы, дзе 11 лютага гэтага года адбылася трагедыя.
  Таксама на гэтым месцы спачываюць рэліквіі Слугі Божага а. Фабіяна Мілашэвіча, першага прыёра стаўбцоўскага кляштара і будаўніка знішчанай святыні.
  09.00 — сустрэча арцыбіскупа Тадэвуша Кандрусевіча, Мітрапаліта Мінска-Магілёўскага, з калектывам настаўнікаў сярэдняй школы № 2 у Стоўбцах
  09.30 — малітва пра заступніцтва святога Казіміра на месцы зруйнаванага касцёла і працэсія з абразом святога да парафіяльнага касцёла
  10.00 — святая Імша з удзелам арцыбіскупа Тадэвуша Кандрусевіча
  12.00 — сімпозіум, прысвечаны першаму поўнаму афіцыйнаму выданню Новага Запавету на беларускай мове ў раённым Цэнтры культуры.